13. ข้อมูลทางการเงินที่สำคัญ

สรุปข้อมูลตามงบการเงิน

[]

งบกำไรขาดทุนเปรียบเทียบ 3 ปี

[]

**งบกำไรขาดทุนปี 2559 มีรายการจากการลดมูลค่าเงินลงทุนในบริษัทย่อยและร่วม
เนื่องจากบริษัทฯมีเงินลงทุนในบริษัทร่วมและเงินลงทุนในบริษัทย่อยในอดีตตามที่แสดงในตารางข้างต้น
แต่ปัจจุบัน บริษัทฯไม่มีรายการเงินลงทุนดังกล่าวแล้ว

14. การวิเคราะห์และอธิบายของฝ่ายจัดการ

[]

14.1 ผลการดำเนินงานและความสามารถในการทำกำไร (Results of Operations)

ผลการดำเนินงาน ในรอบระยะเวลาบัญชี 2561 เป็นดังนี้

[]

โครงสร้างรายได้ (หน่วย : พันบาท)

  ---------------- ----------- ------- ----------- ------- ----------- -------
  รายได้จากการขาย   ปี 2561      สัดส่วน   ปี 2560      สัดส่วน   ปี 2559      สัดส่วน

  ชิ้นส่วนพลาสติก      2,009,966   61.4    1,958,546   66.5    1,508,978   61.5

  ชิ้นส่วนแมกนีเซียม    1,137,333   34.7    831,958     28.2    705,594     28.7

  แม่พิมพ์            128,400     3.9     155,199     5.3     240,231     9.8

  รวม              3,275,699   100     2,945,703   100     2,454,803   100
  ---------------- ----------- ------- ----------- ------- ----------- -------

โครงสร้างต้นทุนขาย (หน่วย : พันบาท)

  --------------- ----------- ------- ----------- ------- ----------- -------
  ต้นทุนขาย         ปี 2561      %       ปี 2560      %       ปี 2559      %

  ชิ้นส่วนพลาสติก     1,611,645   62.3    1,544,667   67.2    1,293,256   64.2

  ชิ้นส่วนแมกนีเซียม   892,153     34.5    641,478     27.9    557,889     27.7

  แม่พิมพ์           82,622      3.2     113,185     4.9     164,095     8.1

  รวม             2,586,420   100     2,299,330   100     2,015,240   100
  --------------- ----------- ------- ----------- ------- ----------- -------

ในรอบปี 2561 ผลประกอบการของบริษัทฯตั้งแต่วันที่ 1 เมษายน 2561 ถึงวันที่ 31 มีนาคม 2562

บริษัทฯมีรายได้รวม 3,295.4 ล้านบาท รายได้จากการขาย 3,275.7 ล้านบาท เติบโต 11.2%
ต้นทุนขาย 2,586.4 ล้านบาท เพิ่มขึ้น 12.5% สัดส่วนต้นทุนขายเพิ่มขึ้นจาก 77.5% เป็น 78.5%
ทำให้มีกำไรขั้นต้น 689.3 ล้านบาท เพิ่มขึ้น 6.6% สัดส่วนกำไรขั้นต้นลดลงจาก 21.8% เป็น
20.9% ค่าใช้จ่ายรวมก่อนค่าใช้จ่ายทางการเงินและภาษีเงินได้ 2,870.9 ล้านบาท เพิ่มขึ้น
11.8% สัดส่วนเพิ่มขึ้นจาก 86.5% เป็น 87.1%

เมื่อพิจารณาตัวเลขในตารางสัดส่วนรายได้ ต้นทุนขายและกำไรขั้นต้น โครงสร้างรายได้
และโครงสร้างต้นทุนขาย เปรียบเทียบ ปี 2561 และ ปี 2560 เป็นดังนี้

รายได้จากการผลิตและขาย ปี 2561 ยอดขายชิ้นส่วนพลาสติก 2,010 ล้านบาทเติบโต 2.6%
จากตารางโครงสร้างรายได้ เห็นได้ว่า สัดส่วนลดลงจาก 66.5% เป็น 61.4%
เนื่องจากยอดขายชิ้นส่วนพลาสติกได้แก่ กลุ่มเครื่องใช้สำนักงานลดลง 5.2%
กลุ่มเครื่องใช้ไฟฟ้าภายในบ้านลดลง 5.7% และกลุ่มยานยนต์เพิ่มขึ้น 7.6%
ยอดขายชิ้นส่วนแมกนีเซียม 1,137.3 ล้านบาท เพิ่มขึ้นจาก 36.7% เนื่องจากลูกค้ารายสำคัญ เช่น
ฟูจิ อีลีมาเทค และเอเชี่ยนสแตนเล่ย์

เป็นต้น

ต้นทุนขายชิ้นส่วนพลาสติก 1,611.6 ล้านบาท สัดส่วนปรับตัวเพิ่มขึ้นจาก 78.9% เป็น 80.2%
และต้นทุนขายชิ้นส่วนแมกนีเซียม 892.1 ล้านบาท สัดส่วนปรับตัวพิ่มขึ้นจาก 77.1% เป็น 78.4

กำไรขั้นต้นชิ้นส่วนพลาสติก 398.3 ล้านบาท ลดลง 3.8% สัดส่วนกำไรขั้นต้นลดลงจาก 21.1%
เป็น 19.8% และกำไรขั้นต้นชิ้นส่วนแมกนีเซียม 245.2 ล้านบาท เพิ่มขึ้น 28.7%
ซึ่งเป็นอัตราใกล้เคียงกับปีก่อนอยู่ที่ 29% สัดส่วนกำไรขั้นต้นลดลงจาก 22.9% เป็น 21.6%

ค่าใช้จ่ายสำคัญๆที่รวมอยู่ในต้นทุนขายและค่าใช้จ่ายในการขายและบริหาร เช่น ค่าใช้จ่ายพนักงาน
657.6 ล้านบาท เพิ่มขึ้น 10.2% คิดเป็นสัดส่วน 20.1%ของรายได้จากการผลิตและขาย
ซึ่งเป็นอัตราใกล้เคียงกับปีก่อนอยู่ที่ 20.3% ของรายได้จากการผลิตและขาย
ค่าเสื่อมราคาและค่าตัดจำหน่าย 210.2 ล้านบาท เพิ่มขึ้น 17.2% คิดเป็นสัดส่วน
6.4%ของรายได้จากการผลิตและขายซึ่งเป็นอัตราใกล้เคียงกับปีก่อนอยู่ที่ 6.1%
ของรายได้จากการผลิตและขาย ค่าสาธารณูปโภค 151.2 ล้านบาท เพิ่มขึ้น 1.9% คิดเป็นสัดส่วน
4.6%ของรายได้จากการผลิตและขายซึ่งเป็นอัตราใกล้เคียงกับปีก่อนอยู่ที่ 5.0%
ของรายได้จากการผลิตและขาย
ฝ่ายบริหารได้ควบคุมรายการค่าใช้จ่ายที่มีจำนวนสูงไม่ให้เพิ่มขึ้นมากเมื่อเทียบกับการเติบโตของยอดขาย
จึงเป็นผลดีต่อผลการดำเนินงานของบริษัทฯ

อัตรากำไรสุทธิ เติบโตขึ้นในช่วงสามปีที่ผ่านมาจาก 7.1%, 11.3% และ 11..3% ตามลำดับ
ในขณะที่ประสิทธิภาพการใช้สินทรัพย์ที่มีอยู่ในการดำเนินธุรกิจค่อนข้างไม่เปลี่ยนแปลงอยู่ที่ประมาณ
1.0 – 1.1 เท่า ทำให้อัตราผลตอบแทนจากการใช้สินทรัพย์ที่มีอยู่ในการดำเนินธุรกิจเติบโตขึ้นจาก
7.4% , 12.0% และ 12.1% ตามลำดับ
ภายใต้นโยบายทางการเงินของบริษัทฯที่ใช้เงินทุนสะสมที่มีอยู่ของบริษัทฯในการจัดหาสินทรัพย์และพยายามไม่ใช้แหล่งเงินทุนจากสถาบันทางการเงิน
อัตราส่วนหนี้สินต่อส่วนของผู้ถือหุ้นอยู่ระหว่าง 0.3 – 0.5 เท่า
และความสามารถในการชำระดอกเบี้ย 64.4 เท่า ทำให้ความเสี่ยงทางการเงินต่ำ
บริษัทฯมีความสามารถในการจัดหาแหล่งเงินทุนจากการกู้ยืมได้อีกมากหากมีความจำเป็น
จากที่กล่าวมาทำให้อัตราผลตอบแทนผู้ถือหุ้น เติบโตอยู่ในเกณฑ์ดี 10.2% ,17.3% และ16.8%
ตามลำดับ แสดงให้เห็นว่า ความสามารถในการหากำไรของบริษัทฯอยู่ในแนวโน้มดี

14.2 ความสามารถในการบริหารสินทรัพย์

ธุรกิจของบริษัทฯเกี่ยวข้องโดยตรงกับการรับจ้างผลิต
โดยใช้อาคารโรงงานและเครื่องจักรอุปกรณ์เป็นสินทรัพย์ถาวรหลักในการดำเนินธุรกิจ
บริษัทฯจึงได้ลงทุนสร้างโรงงาน 9 เสร็จแล้วและเริ่มเปิดดำเนินการผลิตในปีที่ผ่านมา
ประสิทธิภาพในการใช้สินทรัพย์ถาวรในการผลิตสินค้าขายปีที่ผ่านมาอยู่ที่ประมาณ 2.0 - 2.3 เท่า
อัตราผลตอบแทนจากสินทรัพย์ถาวรในช่วงสามปีที่ผ่านมาเพิ่มขึ้น 15.7%, 25.7% และ 22.9%
ตามลำดับ

14.3 สภาพคล่องและความเพียงพอของเงินทุน

สภาพคล่องทางการเงินลดลงจากปีก่อนเล็กน้อย
เงินสดและเงินลงทุนชั่วคราวรวมแล้วสัดส่วนต่อสินทรัพย์รวมอยู่ที่ประมาณ 14%
ลดลงจากปีก่อนประมาณครึ่งหนึ่ง การหมุนเวียนของลูกหนี้การค้าลดลง 5.9 เท่า เป็น 5.5 เท่า
ระยะเวลาเก็บหนี้เพิ่มขึ้นจาก 61 วัน เป็น 65 วัน สินค้าคงเหลือหมุนเวียน 37.7
เท่าซึ่งใกล้เคียงเช่นเดียวกับปีที่ผ่านมา ระยะเวลาขายสินค้าประมาณ 10 วัน
การหมุนเวียนของเจ้าหนี้การค้า 4.2 – 4.9 เท่า ระยะเวลาการชำระหนี้เพิ่มขึ้นจาก 83 วัน
เป็น 86 วัน ซึ่งเป็นผลดีต่อกระแสเงินสดของบริษัทฯ

โครงสร้างเงินทุนยังคงแข็งแกร่ง หนี้สินต่อส่วนผู้ถือหุ้นลดลงจาก 0.5 เท่า เป็น 0.3 เท่า
ความสามารถในการชำระดอกเบี้ย 64.4 เท่า สูงขึ้นจากปีก่อนซึ่งอยู่ที่ 39 เท่า

14.4 ภาระผูกพันด้านหนี้สิน

1. บริษัทฯมีรายจ่ายฝ่ายทุนจำนวนประมาณ 276 ล้านบาท
ที่เกี่ยวข้องกับการก่อสร้างอาคารโรงงานและการซื้อ เครื่องจักร หมายเหตุประกอบงบการเงิน ข้อ
26.1

2. สำรองผลประโยชน์ระยะยาวของพนักงานจำนวนประมาณ 39 ล้านบาท
ข้อมูลอยู่ในหมายเหตุประกอบงบ การเงินข้อ 17

3. หนี้สินตามสัญญาเช่าทางการเงินที่ถึงกำหนดชำระภายในหนึ่งปีจำนวนประมาณ 76 ล้านบาท
ข้อมูลอยู่ใน หมายเหตุประกอบงบการเงิน ข้อ 15

4. ภาระผูกพันเกี่ยวกับการจัดหาแม่พิมพ์ จำนวนประมาณ 27 ล้านบาท
ข้อมูลอยู่ในหมายเหตุประกอบงบ การเงินข้อ 26.3

5. หนังสือค้ำประกันที่ออกโดยธนาคารในนามของบริษัทฯเหลืออยู่เป็นจำนวนประมาณ 14
ล้านบาทซึ่งเกี่ยวเนื่อง
กับภาระผูกพันทางปฏิบัติบางประการตามปกติธุรกิจของบริษัทฯเพื่อค้ำประกันการใช้ไฟฟ้าและอื่น ๆ
บาท ข้อมูลอยู่ในหมายเหตุประกอบงบการเงินข้อ 26.4

14.5 ปัจจัยที่จะมีผลต่อฐานะการเงินและการดำเนินงานในอนาคต

งานสั่งผลิตไม่ว่าจะเป็นชิ้นส่วนพลาสติกชิ้นส่วนแมกนีเซียมสำหรับกล้องถ่ายรูปและแม่พิมพ์จะมีแนวโน้มไปในทิศทางที่ดีขึ้นหรือไม่
ปัจจัยภาวะเศรษฐกิจ และการจับจ่ายใช้สอยของผู้บริโภคในอนาคต
ถือเป็นปัจจัยสำคัญที่จะส่งผลต่ออุตสาหกรรมสินค้าที่เกี่ยวเนื่องกับธุรกิจของบริษัทฯ
เมื่อการเติบโตของอุตสาหกรรมยานยนต์และเครื่องใช้ไฟฟ้าและเครื่องใช้สำนักงานและกล้องถ่ายรูปสามารถปรับปรับตัวในทิศทางที่ดีขึ้นอาจคาดการณ์ได้ว่าจะส่งผลกระทบเชิงบวกต่อการจ้างงานผลิตชิ้นส่วนพลาสติก
แมกนีเซียม รวมถึงงานแม่พิมพ์ของบริษัทฯด้วยเช่นกัน

ปัจจัยภายนอกบริษัทฯจากแนวโน้มการเติบโตของเศรษฐกิจและอุตสาหกรรมในอนาคตและปัจจัยภายในบริษัทฯที่ใช้คาดการณ์การเติบโตธุรกิจบริษัทฯในทางปฏิบัติทั้งข้อมูลเชิงปริมาณและเชิงคุณภาพที่อ้างอิงจากการประมาณงานผลิตที่บริษัทฯได้ทำสัญญากับลูกค้าเป็นสิ่งสำคัญที่จะให้ความชัดเจนในการประมาณการเติบโตของบริษัทฯ